CELEX: 32012D0280
Language: lv
Date: 2012-05-15 00:00:00
Title: 2012/280/ES: Padomes Lēmums ( 2012. gada 15. maijs ), ar ko Lēmumu 1990/70/EK par dalībvalstu centrālo banku ārējiem revidentiem groza attiecībā uz Banque de France ārējiem revidentiem

26.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 137/5
            
         PADOMES LĒMUMS
   (2012. gada 15. maijs),
   ar ko Lēmumu 1990/70/EK par dalībvalstu centrālo banku ārējiem revidentiem groza attiecībā uz Banque de France ārējiem revidentiem
   (2012/280/ES)
   EIROPAS SAVIENĪBAS PADOME,
   ņemot vērā 4. protokolu par Eiropas Centrālo banku sistēmas un Eiropas Centrālās bankas statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
   ņemot vērā Eiropas Centrālās bankas Ieteikumu (2012. gada 23. marts) Eiropas Savienības Padomei par Banque de France ārējiem revidentiem (ECB/2012/5) (1),
   tā kā:
   
               (1)
            
            
               Eiropas Centrālās bankas (ECB) un Eurosistēmas valstu centrālo banku pārskati ir jāpārbauda ECB Padomes ieteiktiem un Eiropas Savienības Padomes apstiprinātiem neatkarīgiem ārējiem revidentiem.
            
         
               (2)
            
            
               Pašreizējo Banque de France ārējo revidentu pilnvaru termiņš beigsies pēc 2011. finanšu gada revīzijas pabeigšanas. Tādēļ ir jāieceļ ārējie revidenti laikposmam no 2012. finanšu gada.
            
         
               (3)
            
            
               
                  Banque de France par tās ārējiem revidentiem 2012.–2017. finanšu gadam ir izvēlējusies Deloitte & Associés un KPMG SA un par revidentu aizstājējiem – B.E.A.S. un KPMG Audit FS I SAS.
            
         
               (4)
            
            
               ECB Padome ieteica par Banque de France ārējiem revidentiem 2012.–2017. finanšu gadam iecelt Deloitte & Associés kopā ar KPMG SA, savukārt B.E.A.S. iecelt par Deloitte & Associés revidentu aizstājējiem un KPMG Audit FS I SAS – par KPMG SA revidentu aizstājējiem.
            
         
               (5)
            
            
               Ir lietderīgi ievērot ECB Padomes ieteikumu un atbilstīgi grozīt Padomes Lēmumu 1999/70/EK (2),
            
         IR PIEŅĒMUSI ŠO LĒMUMU.
   1. pants
   Ar šo Lēmuma 1999/70/EK 1. panta 4. punktu aizstāj ar šādu:
   
      “4.   Ar šo par Banque de France ārējiem revidentiem 2012.–2017. finanšu gadam apstiprina Deloitte & Associés un KPMG SA.
      Ar šo par Deloitte & Associés un KPMG SA revidentu aizstājējiem 2012.–2017. finanšu gadam apstiprina, attiecīgi, B.E.A.S. un KPMG Audit FS I SAS.”
   
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Eiropas Centrālajai bankai.
   
      Briselē, 2012. gada 15. maijā
      
         
            Padomes vārdā –
         
            priekšsēdētāja
         
         M. VESTAGER
      
   
   
      (1)  OV C 93, 30.3.2012., 1. lpp.
   
      (2)  OV L 22, 29.1.1999., 69. lpp.